ai4bharat/Pralekha huggingface dataset:
रेल मंत्रालय
ऑक्सीजन एक्सप्रेस ने उत्तर प्रदेश, महाराष्ट्र, दिल्ली और मध्य प्रदेश में अब तक कुल 510 मीट्रिक टन ऑक्सीजन पहुँचाई
हरियाणा को पहली ऑक्सीजन एक्सप्रेस का इंतज़ार, 5 खाली कंटेनर फरीदाबाद से राउरकेला के लिए रवाना
ऑक्सीजन एक्सप्रेस की पहली खेप मध्य प्रदेश पहुंची
भारतीय रेल की देश के विभिन्न हिस्सों में तरल चिकित्सा ऑक्सीजन पहुंचाने की यात्रा जारी है। अब तक, 510 मीट्रिक टन से अधिक तरल चिकित्सा ऑक्सीजन  महाराष्ट्र, उत्तर प्रदेश, मध्य प्रदेश और दिल्ली में पहुंचाई गई है।
हरियाणा सरकार ने भी ऑक्सीजन एक्सप्रेस के लिए भारतीय रेलवे से अनुरोध किया है। वर्तमान में, खाली टैंकर फरीदाबाद में लोड किए जा रहे हैं, जिन्हें राउरकेला में भरने के लिए भेजा जाएगा। अब तक की योजना के अनुसार प्रत्येक 5 टैंकरों की क्षमता वाली 2 ऑक्सीजन एक्सप्रेस विशेष रूप से हरियाणा के लिए चलाई जाएगी।
मध्य प्रदेश ने आज सुबह 64 मीट्रिक टन से अधिक तरल चिकित्सा ऑक्सीजन के साथ अपनी पहली ऑक्सीजन एक्सप्रेस प्राप्त की है। मध्य प्रदेश के विभिन्न स्थानों पर इन टैंकरों को उतारा गया। इनमें जबलपुर में 1 टैंकर, भोपाल में 2 टैंकर और सागर में 3 टैंकर उतारे गए हैं।
लखनऊ के लिए चौथी ऑक्सीजन एक्सप्रेस आज एलएमओ के तीन टैंकरों को लेकर लखनऊ पहुँचेगी। एक और खाली रैक  लखनऊ से बोकारो के रास्ते में है, जो उत्तर प्रदेश में ऑक्सीजन की आपूर्ति करने वाले ऑक्सीजन टैंकर का एक और सैट लाएगा। ऑक्सीजन एक्सप्रेस उत्तर प्रदेश को निरंतर राज्य के निवासियों के लिए निर्बाध ऑक्सीजन की आपूर्ति सुनिश्चित कर रही है।
भारतीय रेलवे ने अब तक उत्तर प्रदेश को 202 मीट्रिक टन, महाराष्ट्र को 174 मीट्रिक टन, दिल्ली को 70 मीट्रिक टन और मध्य प्रदेश को 64 मीट्रिक टन तरल ऑक्सीजन पहुंचाई है।
पर्यावरण, वन एवं जलवायु परिवर्तन मंत्रालय
केंद्रीय पर्यावरण मंत्री ने "जलवायु स्मार्ट शहरी विकास: भारत में जलवायु लचीलापन बढ़ाने के लिए एक पारिस्थितिकी तंत्र-आधारित अनुकूलन " पर चर्चा में भाग लिया
द नेचर कंजरवेंसी इंडिया ने कॉप27 के मौके पर इंडिया पवेलियन में एक कार्यक्रम आयोजित की। चर्चा का विषय था "जलवायु स्मार्ट शहरी विकास: भारत में जलवायु लचीलापन बढ़ाने के लिए एक पारिस्थितिकी तंत्र-आधारित अनुकूलन । इस कार्यक्रम में दो रिपोर्ट लॉन्च की गई, एक "शहरी आर्द्रभूमि बहाली के लिए एक एकीकृत दृष्टिकोण - सेम्बक्कम झील, चेन्नई, तमिलनाडु का एक केस स्टडी" और दूसरी "चेन्नई के लिए ग्रीनप्रिंट - शहर की योजना के लिए प्राकृतिक अवसंरचना का एकीकरण" पर थी।
भारत सरकार में पर्यावरण, वन और जलवायु परिवर्तन मंत्री श्री भूपेंद्र यादव ने चर्चा में भाग लिया। अपने संबोधन में उन्होंने कहा: "जलवायु परिवर्तन के प्रभावों को बढ़ाने वाले बढ़ते शहरीकरण के साथ, यह उचित है कि हम जलवायु अनुकूलन के लिए अपने शहर के मास्टरप्लान में प्राकृतिक आधारभूत संरचना को एकीकृत करें। द नेचर कंज़रवेंसी इंडिया और चेन्नई मेट्रोपॉलिटन डेवलपमेंट अथॉरिटी द्वारा विकसित किया जा रहा ग्रीनप्रिंट एक उल्लेखनीय उदाहरण है जो इस उद्देश्य के साथ मेल खाता है और तेजी से बढ़ते चेन्नई शहर के लिए अनुकूलन आवश्यकताओं को रेखांकित करता है। मुझे गर्व है कि इस कार्य को कॉप27 के भारतीय पवेलियन में प्रदर्शित किया जा रहा है और यह पर्यावरण के लिए जीवन शैली के भारत के दृष्टिकोण को प्रतिध्वनित करता है।
जैसा कि हम जलवायु स्मार्ट शहरी विकास के बारे में बात करते हैं, मरुस्थलीकरण का मुकाबला करना एक अन्य महत्वपूर्ण चुनौती के रूप में आता है। मुझे आज आप सभी के साथ यह साझा करते हुए खुशी हो रही है कि, प्रधानमंत्री श्री नरेन्द्र मोदी के दूरदर्शी नेतृत्व में भारत सरकार ने 2030 तक 26 मिलियन हेक्टेयर बंजर भूमि की सुदृढ़ करने की घोषणा की है।
जैसा कि हम आने वाले दशकों में अपने देश की विकास वृद्धि के अमृत काल में प्रवेश कर रहे हैं, भारत का शहरी परिवर्तन इस यात्रा के केंद्र में है। यह परिवर्तन अद्वितीय है क्योंकि यह ऐसे समय में आएगा जब जलवायु परिवर्तन के प्रभाव के साथ-साथ वैश्विक गति भी बढ़ेगी।"
द नेचर कंजरवेंसी इंडिया के प्रबंध निदेशक डॉ. अन्नपूर्णा वंचेश्वरन ने कहा, “हमारा झील जीर्णोद्धार कार्य पारिस्थितिकी तंत्र-आधारित अनुकूलन का एक उत्कृष्ट उदाहरण है, जो जलवायु परिवर्तन के लिए प्रकृति-आधारित समाधान का एक प्रकार है। द नेचर कंजरवेंसी और अन्य संस्थानों के नेतृत्व में किए गए शोध से पता चलता है कि प्रकृति-आधारित समाधान 2030 तक हमारे लिए आवश्यक उत्सर्जन कटौती का एक तिहाई तक प्रदान कर सकते हैं।
द नेचर कंजरवेंसी  के बारे में
टीएनसी अग्रणी संरक्षण संगठन है जो 76 से अधिक देशों और क्षेत्रों में दुनिया भर में सकारात्मक प्रभाव डालने के लिए काम कर रहा है। 1951 में स्थापित, द नेचर कंजरवेंसी का उद्देश्य भूमि और जल का संरक्षण करना है, जिस पर सभी जीवन निर्भर करते हैं। अधिक जानकारी के लिए देखें: www.tncindia.in
माननीय मंत्री जी के भाषण के पूर्ण पाठ के लिए यहां क्लिक करें।
सूचना और प्रसारण मंत्रालय
एससीओ फिल्म महोत्सव में प्रौद्योगिकी के सामर्थ्य, वितरण के भविष्य और पारस्परिक सांस्कृतिक साझेदारी की संभावनाओं का पता लगाया गया
एससीओ फिल्म समारोह में सिनेमाई अनुभव के बदलते प्रतिमान पर विचार-विमर्श ने दर्शकों को मंत्रमुग्ध कर दिया
शंघाई सहयोग संगठन फिल्म महोत्सव के तीसरे दिन फिल्म उद्योग से जुड़े विभिन्न हितधारकों ने सक्रिय भागीदारी की। ‘डोन्ट बरी मी विदाउट इवान’ जैसी फिल्मों की स्क्रीनिंग के दौरान कक्ष पूरा भरा हुआ देखा गया, वहीं वर्कशॉप और चर्चाओं के दौरान भी फिल्म महोत्सव काफी रोचक लगा। प्रदर्शित होने वाली अन्य फिल्मों में किर्गिस्तान की ‘जुकर’, भारत की ‘गंगूबाई काठियावाड़ी’, उज्बेकिस्तान की ‘मेरोस’ और तुर्की की फिल्म ‘किस्पेट’ शामिल हैं।
डब्सवर्क मोबाइल के सह-संस्थापक और एमडी श्री आदित्य कश्यप ने सिनेबड्स नामक एक एप्लिकेशन का प्रदर्शन करते हुए एक कार्यशाला आयोजित की। ऐप में सिने-प्रेमियों को उनकी पसंद की भाषा में ऑडियो उपलब्ध करके उनके अनुभव को बढ़ाने की क्षमता है। श्री आदित्य कश्यप ने घोषणा करते हुए कहा कि यह ऐप पहले 10 लाख ग्राहकों के लिए मुफ्त में उपलब्ध होगा।
'भारत और दुनिया भर में सिनेमा वितरण का भविष्य' पर एक पैनल चर्चा आयोजित की गई। चीन के एससीओ फिल्म महोत्सव ज्यूरी सदस्य निंग यिंग, 91 फिल्म स्टूडियो के संस्थापक और सीईओ नवीन चंद्रा, फिल्म निर्माता और प्रोड्यूसर गिल्ड ऑफ इंडिया के अध्यक्ष सुनीर खेतरपाल, प्रोड्यूसर गिल्ड ऑफ इंडिया शिबाशीष सरकार ने पैनलिस्ट के रूप में काम किया। विशेषज्ञों ने जोर देकर कहा कि महामारी और मंदी जैसी घटनाओं ने सिनेमा पर प्रतिकूल प्रभाव डाला है। हालांकि, उन्होंने ओटीटी प्लेटफार्मों के आगमन के कारण भविष्य या सिनेमा की एक आशावादी तस्वीर प्रस्तुत की, जिससे गुणवत्ता वाले कंटेंट में वृद्धि हुई है।
दिन के आखिरी इन-कन्वर्सेशन सत्र का विषय- "संस्कृतियों, चरित्रों और देशों के साथ मिलकर काम करना" था। पैनल में अर्मेनिया के गुरेश गजेरियन और हयाक ऑर्डियन और कजाकिस्तान के बोलत कलेमबेतोव जैसे प्रशंसित निर्देशक शामिल थे। उन्होंने युवा निर्देशकों और निर्माताओं को एससीओ क्षेत्र में सह-निर्माण में सक्रिय रूप से शामिल होने के लिए प्रोत्साहित करने पर जोर दिया। इसके अलावा, पैनल ने आग्रह किया कि प्यार और दोस्ती की घटती भावनाओं को फिर से जगाने के लिए रेट्रो फिल्में बनाई जाएं। इसके अलावा, विशेष रूप से सहयोग को बढ़ावा देने में लघु फिल्मों की भूमिका पर सत्र में प्रकाश डाला गया।
रक्षा मंत्रालय
आईएनएस सुनयना ने पोर्ट विक्टोरिया का भ्रमण किया
दक्षिणी नौसेना कमान, कोच्चि के एक जहाज आईएनएस सुनयना ने 3-6 सितंबर, 2023 के दौरान पोर्ट विक्टोरिया, सेशेल्स का भ्रमण किया। इस यात्रा के दौरान, जहाज ने कई तरह की गतिविधियों में भाग लिया, जिसमें पेशेवर और सामाजिक संवाद, एक-दूसरे के डेक पर जाना और संयुक्त योग सत्र शामिल हैं। सेशेल्स कोस्ट गॉर्ड के कर्मचारियों के लिए जहाज की एक परिचय यात्रा आयोजित की गई थी और जहाज आगंतुकों के लिए खुला था।
आईएनएस सुनयना के कमांडिंग ऑफिसर ने भारत के उच्चायुक्त श्री कार्तिक पांडे के साथ मुलाकात की और एसडीएफ के वरिष्ठ नेतृत्व के साथ सेशेल्स रक्षा बलों के प्रमुख ब्रिगेडियर माइकल रोसेट के साथ संवाद किया।
भारतीय नौसेना के सामुदायिक आउटरीच कार्यक्रम के तहत, जहाज के चालक दल ने एन्से रोयाल ओल्ड एज होम का दौरा किया और आवश्यक चीजें और खाने पीने का सामान दान किया। इस यात्रा ने भारत सेशेल्स रक्षा संबंधों को मजबूत किया है।
वाणिज्य एवं उद्योग मंत्रालय
एपीडा ने लद्दाख के कृषि उत्पादों को बढ़ावा देने के लिए क्षेत्र के अधिकारियों के साथ साझेदारी की है, इस कदम से इलाके के किसानों की आय में बढ़ोतरी होगी
लद्दाख से कृषि उत्पादों के निर्यात को बढ़ावा देने, किसानों के साथ-साथ उद्यमियों की आय में बढ़ोतरी के लिए एपीडा, संघ राज्य क्षेत्र के बागवानी, कृषि, वाणिज्य एवं उद्योग विभागों और उच्च उन्नतांश अनुसंधान रक्षा संस्थान  के अधिकारियों के साथ मिलकर एक व्यापक कार्ययोजना तैयार कर रहा है।
इसी सिलसिले में लद्दाख में हाल ही में विभिन्न दौर की बातचीत के बाद फल, दवाओं के लिए इस्तेमाल होने वाले सी बकथॉर्न, खुबानी और जैविक उत्पादों जैसे कृषि उपजों की पहचान, उनका उत्पान बढ़ाने के लिए की गई है। इसके तहत पहचान प्रणाली शुरू करने, किसानों की कार्यक्षमता बढ़ाने और उत्पादों के मूल्य संवर्धन के कार्य किए जाएंगे।
इसके तहत एपीडा उद्यमियों, अधिकारियों, किसानों सहित संबंधित पक्षों के क्षमता निर्माण, लद्दाख के उत्पादों की ब्रांडिंग और मार्केटिंग और लद्दाख को एक 'जैविक' क्षेत्र बनाने के लिए तकनीकी सहायता प्रदान करेगा। एपीडा लद्दाख के उत्पादों की ब्रांडिंग और प्रचार के लिए विशेष सहायता प्रदान करेगा। इसके तहत खास तौर से सी बकथॉर्न की ब्रांडिंग पर उसका खासा जोर रहेगा। जो कि विटामिन सी, ओमेगा और अन्य आवश्यक पोषक तत्वों से भरपूर फल है।
एपीडा के अधिकारियों ने लद्दाख के अधिकारियों के साथ बातचीत के दौरान खेती में रसायनों के न्यूनतम या उपयोग नहीं करने की आवश्यकता पर जोर दिया है। एपीडा ने लद्दाख के उत्पादों की ब्रांडिंग में मदद करने के लिए जल्द से जल्द रसायनों और उर्वरकों का उपयोग न करने और पहचान प्रणाली शुरू करने का आग्रह किया है। इस कदम के जरिए वर्ष 2025 तक लद्दाख को एक जैविक क्षेत्र बनाने का लक्ष्य हासिल करना है।
मिशन ऑर्गेनिक डेवलपमेंट इनिशिएटिव के तहत लद्दाख के अधिकारियों ने एक जैविक अध्ययन समूह बनाया है, जो 'जैविक' प्रमाण पत्र देने के दस्तावेजों का मसौदा और उसके प्रमाणीकरण करने की प्रक्रिया को तैयार कर रहा है और उसे विभिन्न चरणों में लागू कर रहे है। डीआईएचएआर द्वारा लद्दाख प्रशासन तकनीकी सहायता दी जा रही है। जिसके जरिए किसानों को -25 डिग्री सेंटीग्रेट पर पत्तेदार सब्जियां उगाने में मदद मिल रही है।
लद्दाख में कृषि क्षेत्र के व्यापक विकास के लिए एपीडा, लेक और लद्दाख जिलों के कृषि और बागवानी विभागों, जम्मू के शेर-ए-कश्मीर कृषि विज्ञान और प्रौद्योगिकी विश्वविद्यालय, डीआईएचएआर और उद्यमियों के साथ मिलकर लगातार काम कर रहा है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 280वां दिन
भारत का कुल टीकाकरण कवरेज 101.2 करोड़ के पार
आज शाम 7 बजे तक 62 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 101.2 करोड़  के आंकड़े को पार कर गया है। आज शाम 7 बजे तक 62 लाख  से ज्यादा टीके की खुराकें दी जा चुकी हैं। आज देर रात तक अंतिम रिपोर्ट तैयार होने पर दैनिक टीकाकरण संख्या बढ़ने की संभावना है।
जनसंख्या प्राथमिकता समूहों के आधार पर टीके की खुराक दिए जाने का कवरेज इस प्रकार है:
|
|
टीके की खुराक का समग्र कवरेज
|
|
एचसीडब्लू
|
|
पहली खुराक
|
|
10377990
|
|
दूसरी खुराक
|
|
9130335
|
|
एफएलडब्लू
|
|
पहली खुराक
|
|
18368968
|
|
दूसरी खुराक
|
|
15669872
|
|
18-44 साल उम्र समूह
|
|
पहली खुराक
|
|
404165807
|
|
दूसरी खुराक
|
|
122471539
|
|
45-59 साल उम्र समूह
|
|
पहली खुराक
|
|
171184694
|
|
दूसरी खुराक
|
|
89839242
|
|
60 साल से अधिक
|
|
पहली खुराक
|
|
107669568
|
|
दूसरी खुराक
|
|
63197009
|
|
लगाई गई कुल पहली खुराक
|
|
712101258
|
|
लगाई गई कुल दूसरी खुराक
|
|
300307997
|
|
कुल
|
|
1012409255
जनसंख्या प्राथमिकता समूहों के आधार पर टीकाकरण अभियान में आज की उपलब्धि इस प्रकार है:
|
|
दिनांक: 22 अक्टूबर, 2021 
|
|
एचसीडब्लू
|
|
पहली खुराक
|
|
164
|
|
दूसरी खुराक
|
|
11282
|
|
एफएलडब्लू
|
|
पहली खुराक
|
|
251
|
|
दूसरी खुराक
|
|
31776
|
|
18-44 साल उम्र समूह
|
|
पहली खुराक
|
|
1863887
|
|
दूसरी खुराक
|
|
2438326
|
|
45-59 साल उम्र समूह
|
|
पहली खुराक
|
|
483472
|
|
दूसरी खुराक
|
|
768598
|
|
60 साल से अधिक
|
|
पहली खुराक
|
|
254149
|
|
दूसरी खुराक
|
|
406187
|
|
लगाई गई कुल पहली खुराक
|
|
2601923
|
|
लगाई गई कुल दूसरी खुराक
|
|
3656169
|
|
कुल
|
|
6258092
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में जारी टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
स्वास्थ्य एवं परिवार कल्याण मंत्रालय
एम्स नई दिल्ली के वीडियो-परामर्श कार्यक्रम ‘ई-आईसीयू’ ने तेज रफ्तार पकड़ी
अब तक 11 राज्यों में 43 बड़े अस्पतालों को कवर किया गया है
कोविड-19 से होने वाली मौतों में यथासंभव कमी सुनिश्चित करने हेतु भारत सरकार द्वारा किए जा रहे अथक प्रयासों को और मजबूती प्रदान करने के लिए एम्स नई दिल्ली ने देश भर के आईसीयू डॉक्टरों के साथ एक वीडियो-परामर्श कार्यक्रम ‘ई-आईसीयू’ 8 जुलाई, 2020 को शुरू किया है। इस कार्यक्रम का उद्देश्य उन डॉक्टरों के बीच मरीजों के समुचित उपचार से संबंधित चर्चाएं सुनिश्चित करना है जो देश भर के अस्पतालों और कोविड केंद्रों में कोविड-19 रोगियों के इलाज में सबसे आगे हैं। कोविड-19 रोगियों का उपचार करने वाले डॉक्टरों के साथ-साथ आईसीयू में कार्यरत डॉक्टर भी इस वीडियो प्लेटफॉर्म पर एम्स, नई दिल्ली के अन्य चिकित्सकों और विशेषज्ञों से प्रश्न पूछ सकते हैं, अपने-अपने अनुभवों को प्रस्तुत कर सकते हैं और उनके साथ अपनी जानकारियों को साझा कर सकते हैं।
इन चर्चाओं का मुख्य उद्देश्य साझा किए गए अनुभवों से सीखी गई जानकारियों की मदद से और आइसोलेशन बेड, ऑक्सीजन की सुविधा वाले बेड एवं आईसीयू बेड सहित 1000 बिस्तरों वाले अस्पतालों के बीच सर्वोत्तम प्रथाओं या तौर-तरीकों को मजबूत करके कोविड-19 से होने वाली मौतों को न्यूनतम स्तर पर लाना है। अब तक चार सत्र आयोजित किए गए हैं और इस दौरान 43 संस्थानों {मुंबई , गोवा , दिल्ली , गुजरात , तेलंगाना , असम , कर्नाटक , बिहार , आंध्र प्रदेश , केरल , तमिलनाडु } को कवर किया गया है।
वीडियो कॉन्फ्रेंस के माध्यम से आयोजित किए गए इन सत्रों में से प्रत्येक सत्र 1.5 से 2 घंटे तक जारी रहा। इन चर्चाओं में कोविड-19 रोगियों के समुचित उपचार से संबंधित समस्त मुद्दों को कवर किया गया है। जिन कुछ महत्वपूर्ण मुद्दों पर विशेष जोर दिया गया है, उनमें रेमेडेसिविर, स्वास्थ्य लाभकारी प्लाज्मा और टोसीलिजुमाब जैसी ‘अनुसंधानात्मक थेरपीज’ का तर्कसंगत उपयोग करने की आवश्यकता भी शामिल है। उपचार करने वाली टीमों ने वर्तमान संकेतों के साथ-साथ इनके अंधाधुंध उपयोग के कारण संभावित नुकसान और सामाजिक-मीडिया दबाव आधारित नुस्खे को सीमित करने की आवश्यकता पर भी विचार-विमर्श किया है।
बढ़ी हुई बीमारी के लिए प्रोनिंग, उच्च प्रवाह ऑक्सीजन, नॉन-इन्वैसिव वेंटिलेशन और वेंटिलेटर सेटिंग्स का उपयोग करना भी आम चर्चा का विषय रहा है। साझा तौर पर सीखने के दौरान कोविड-19 के निदान में विभिन्न परीक्षण  रणनीतियों की भूमिका पर भी काफी चर्चाएं हुई हैं।
टेस्टिंग बार-बार करने की आवश्यकता, मरीज को भर्ती एवं डिस्चार्ज करने के मानदंड, डिस्चार्ज करने के बाद उभरने वाले रोग लक्षणों के समुचित प्रबंधन और काम पर वापस लौटने जैसे मुद्दों का निपटारा कर दिया गया है।
कुछ अन्य आम चिंताओं में मरीजों के साथ संचार या बातचीत करने के तरीके, स्वास्थ्य कर्मियों की स्क्रीनिंग, मधुमेह की नई उभरती समस्या से निपटना, स्ट्रोक, दस्त और मायोकार्डियल रोधगलन जैसी असामान्य परिस्थितियां शामिल हैं। एम्स, नई दिल्ली की टीम प्रत्येक वीडियो-परामर्श के दौरान एक समूह से दूसरे समूह को मिल रही नई जानकारियों के लिए एक सेतु के रूप में कार्य करने में सक्षम थी। इसके अलावा, इस टीम ने अपने स्वयं के अनुभव के आधार पर आवश्यक सलाह दी और विभिन्न विषयों या क्षेत्रों के विशेषज्ञों ने व्यापक ज्ञानपरक समीक्षा की।
आने वाले हफ्तों में वीडियो परामर्श कार्यक्रम ‘ई-आईसीयू’ देश भर में फैले छोटे स्वास्थ्य केंद्रों  के आईसीयू डॉक्टरों को कवर करेगा।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 164.59 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.38 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,64,59,69,525
|
|
शेष टीके
|
|
12,38,35,511
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 164.59 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.38 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
17 सितंबर, 2023 से देश भर में आवश्यक स्वास्थ्य सेवाओं के पूर्ण कवरेज के लिए आयुष्मान भव अभियान जारी
पिछले तीन दिनों में देश भर में 30000 से अधिक आयुष्मान मेले लगे
आयुष्मान भव अभियान के तहत पिछले 3 दिनों में 2.6 लाख से अधिक मरीजों ने पंजीकरण कराया
पिछले 3 दिनों में 8 लाख से अधिक आयुष्मान कार्ड जारी किए गए
पिछले तीन दिनों में 2.50 लाख से अधिक आभा आईडी तैयार की गईं
पिछले तीन दिनों में 10 लाख से अधिक लोगों को मुफ्त दवाएं मिलीं
सेवा पखवाड़ा के तहत पूरे देश में 17 सितंबर से आवश्यक स्वास्थ्य सेवाओं के पूर्ण कवरेज के लिए आयुष्मान भव अभियान चलाया जा रहा है। राष्ट्रपति श्रीमती द्रौपदी मुर्मु ने 13 सितंबर, 2023 को 'आयुष्मान भव' अभियान का उद्घाटन किया। आयुष्मान भव अभियान का लक्ष्य देश भर में स्वास्थ्य देखभाल की पहुंच और समावेशिता को फिर से परिभाषित करना है। सेवा पखवाड़ा का मुख्य उद्देश्य भौगोलिक बाधाओं को दूर करते हुए हर गांव और कस्बे तक व्यापक स्वास्थ्य देखभाल कवरेज का विस्तार करना है और यह सुनिश्चित करना है कि कोई भी स्वास्थ्य सेवा का लाभ लेने से वंचित न रह जाए।
आयुष्मान भव अभियान के तहत 17 सितंबर 2023 से 30,000 से अधिक आयुष्मान मेले का आयोजन किया गया, जिनमें 19 सितंबर, 2023 तक 2.5 लाख से अधिक मरीज आए। नीचे 17 सितंबर 2023 से संकेतकों और आयुष्मान मेलों के लाभार्थियों की एक व्यापक सूची है:
नीचे दी गई तालिकाएँ आयुष्मान भव के तहत आयुष्मान मेलों की उपलब्धियों पर प्रकाश डालती हैं:
आयुष्मान भव अभियान के तहत, पिछले 3 दिनों में ही 2.5 लाख से अधिक आभा पहचान पत्र बनाए गए। इस दौरान 10 लाख से अधिक लोगों को मुफ्त दवाएं दी गईं और 8 लाख से अधिक लोगों को मुफ्त निदान सेवाएं प्राप्त हुई हैं। सेवा पखवाड़ा का उद्देश्य आयुष्मान कार्ड वितरित करना, आभा पहचान पत्र बनाना और महत्वपूर्ण स्वास्थ्य योजनाओं तथा तपेदिक , सिकल सेल रोग जैसे गैर-संचारी रोगों के साथ ही रक्त दान और अंग दान अभियानों के बारे में जागरूकता बढ़ाना है।
सेवा पखवाड़ा के तहत प्रदान की जाने वाली स्वास्थ्य सेवाओं का लाभ लेने के लिए नागरिकों को अपने निकटतम स्वास्थ्य और कल्याण केंद्रों पर जाने के लिए प्रोत्साहित किया जाता है।
|
|
क्र.सं.
|
|
संकेतक
|
|
17 सितंबर से संचयी रिपोर्ट
|
|
1
|
|
कुल स्वास्थ्य मेला
|
|
2,271
|
|
2
|
|
पंजीकृत मरीजों की संख्या
|
|
2,64,042
|
|
क्र.सं.
|
|
संकेतक
|
|
17 सितंबर से लाभ प्राप्त करने वाले लोगों की कुल संख्या
|
|
1
|
|
सामान्य ओपीडी से परामर्श लेने वाले मरीजों की संख्या
|
|
1,98,835
|
|
2
|
|
विशेषज्ञ ओपीडी से परामर्श लेने वाले मरीजों की संख्या
|
|
80,601
|
|
3
|
|
बड़ी सर्जरी
|
|
870
|
|
4
|
|
छोटी-मोटी सर्जरी
|
|
2,376
|
|
5
|
|
उच्च रक्तचाप का निदान
|
|
27,067
|
|
6
|
|
मधुमेह का निदान
|
|
23,594
|
|
7
|
|
मुँह के कैंसर की जाँच/निदान
|
|
3,597
|
|
8
|
|
स्तन कैंसर की जांच/निदान
|
|
2,089
|
|
9
|
|
सर्वाइकल कैंसर की जांच/निदान
|
|
1,602
|
|
10
|
|
मोतियाबिंद का निदान
|
|
4,884
|
|
11
|
|
आरसीएच सेवाओं का लाभ
|
|
23,191
|
|
12
|
|
प्रयोगशाला परीक्षण
|
|
1,03,212
|
|
13
|
|
रेफर मामला
|
|
5,519
प्रधानमंत्री कार्यालय
प्रधानमंत्री और संयुक्त अरब अमीरात के राष्ट्रपति एवं अबू धाबी के शासक शेख मोहम्मद बिन जायद अल नाहयान के बीच बैठक संपन्न
प्रधानमंत्री श्री नरेन्द्र मोदी आज म्यूनिख से लौटने पर अबू धाबी में थोड़े समय के लिए रुके। प्रधानमंत्री ने संयुक्त अरब अमीरात के राष्ट्रपति और अबू धाबी के शासक शेख मोहम्मद बिन जायद अल नाहयान से मुलाकात की। प्रधानमंत्री के अगस्त 2019 में अबू धाबी के दौरे के बाद दोनों नेताओं के बीच यह पहली सन्मुख बैठक थी।
प्रधानमंत्री की ओर से पिछले महीने शेख खलीफा बिन जायद अल नाहयान के निधन पर अपनी व्यक्तिगत संवेदना व्यक्त करना उनकी इस यात्रा का मुख्य उद्देश्य था। प्रधानमंत्री ने शेख मोहम्मद बिन जायद अल नाहयान के साथ-साथ राष्ट्रीय सुरक्षा सलाहकार शेख तहन्नौ बिन जायद अल नाहयान, उप प्रधानमंत्री शेख मंसूर बिन जायद अल नाहयान, अबू धाबी निवेश प्राधिकरण के एमडी शेख हमीद बिन जायद अल नाहयान, विदेश और अंतर्राष्ट्रीय सहयोग मंत्री शेख अब्दुल्ला बिन जायद अल नाहयान सहित परिवार के अन्य सदस्यों के प्रति अपनी हार्दिक संवेदना व्यक्त की।
प्रधानमंत्री ने शेख मोहम्मद बिन जायद अल नाहयान को संयुक्त अरब अमीरात के तीसरे राष्ट्रपति के रूप में चुने जाने और अबू धाबी का शासक बनने पर भी बधाई दी।
दोनों नेताओं ने भारत- संयुक्त अरब अमीरात व्यापक रणनीतिक साझेदारी के विभिन्न पहलुओं की समीक्षा की, जिसे उन्होंने पिछले कुछ वर्षों में सावधानीपूर्वक विकसित किया है। 18 फरवरी को अपने वर्चुअल बैठक के दौरान दोनों देशों ने व्यापक आर्थिक भागीदारी समझौते पर हस्ताक्षर किए, जो 01 मई को लागू हुआ है। व्यापक आर्थिक भागीदारी समझौते  से दोनों देशों के बीच व्यापार और निवेश को और बढ़ावा मिलने की उम्मीद है। वित्त वर्ष 2021-22 में द्विपक्षीय व्यापार करीब 72 अरब अमरीकी डॉलर का था। संयुक्त अरब अमीरात भारत का तीसरा सबसे बड़ा व्यापार भागीदार और दूसरा सबसे बड़ा निर्यात गंतव्य है। भारत में संयुक्त अरब अमीरात से एफडीआई पिछले कुछ वर्षों में लगातार बढ़ा है और वर्तमान में यह 12 अरब अमरीकी डॉलर से अधिक है।
वर्चुअल समिट के दौरान, दोनों नेताओं ने एक विजन स्टेटमेंट भी जारी किया था, जिससे व्यापार, निवेश, अक्षय ऊर्जा, खाद्य सुरक्षा, स्वास्थ्य, रक्षा, कौशल, शिक्षा, संस्कृति, जन-जन के बीच संबंध सहित विभिन्न क्षेत्रों में आने वाले वर्षों में द्विपक्षीय सहयोग के लिए रोडमैप तैयार किया गया है। दोनों नेताओं ने इस बात पर संतोष व्यक्त किया कि भारत और संयुक्त अरब अमीरात अपने घनिष्ठ और मैत्रीपूर्ण संबंधों और जन जन के बीच ऐतिहासिक जुड़ाव को और भी अधिक मजबूत करने के लिए इन क्षेत्रों में घनिष्ठ साझेदारी बनाना जारी रखे हुए हैं। भारत- संयुक्त अरब अमीरात के बीच ऊर्जा के क्षेत्र में एक मजबूत साझेदारी है, जिसके माध्यम से अब अक्षय ऊर्जा पर नए सिरे से ध्यान केंद्रित किया जा रहा है।
प्रधानमंत्री ने संयुक्त अरब अमीरात के राष्ट्रपति और अबू धाबी के शासक शेख मोहम्मद बिन जायद अल नाहयान को विशेष रूप से कोविड-19 महामारी के दौरान संयुक्त अरब अमीरात में 35 लाख भारतीय समुदाय की देखभाल करने के लिए धन्यवाद दिया। उन्होंने शेख मोहम्मद बिन जायद अल नाहयान को जल्द से जल्द भारत आने के लिए आमंत्रित किया।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 53 करोड़ के निकट पहुंचा
पिछले 24 घंटों में टीके की लगभग 57 लाख खुराकें दी गईं
भारत ने अब तक की सबसे ऊंची 97.46 प्रतिशत रिकवरी दर हासिल की
पिछले 24 घंटों में 40,120 दैनिक नये मामले दर्ज
भारत में सक्रिय मामले इस समय 3,85,227, जो कुल मामलों का 1.20 प्रतिशत
दैनिक पॉजिटिविटी दर  पिछले 18 दिनों से तीन प्रतिशत से कम पर कायम
भारत में कोविड-19 टीकाकरण का कवरेज 53 करोड़ के निकट पहुंच गया है। आज सात बजे सुबह तक की अस्थायी रिपोर्ट के अनुसार 60,40,607 सत्रों के जरिये टीके की कुल 52,95,82,956 खुराकें लगाई गईं। पिछले 24 घंटों में वैक्सीन की 57,31,574 खुराकें लगाई गईं।
ब्योरा इस प्रकार हैः-
|
|
स्वास्थ्य कर्मी
|
|
पहली खुराक
|
|
1,03,43,406
|
|
दूसरी खुराक
|
|
80,50,401
|
|
अग्रिम पंक्ति के कर्मी
|
|
पहली खुराक
|
|
1,82,54,407
|
|
दूसरी खुराक
|
|
1,19,88,029
|
|
18-44 वर्ष आयु वर्ग
|
|
पहली खुराक
|
|
18,80,51,247
|
|
दूसरी खुराक
|
|
1,39,53,516
|
|
45-59 वर्ष आयु वर्ग
|
|
पहली खुराक
|
|
11,48,89,656
|
|
दूसरी खुराक
|
|
4,44,21,296
|
|
60 वर्ष से अधिक
|
|
पहली खुराक
|
|
8,00,90,640
|
|
दूसरी खुराक
|
|
3,95,40,358
|
|
योग
|
|
52,95,82,956
सबके लिये कोविड-19 टीकाकरण का नया अध्याय 21 जून, 2021 को शुरू हुआ था। केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
पिछले 24 घंटों में भारत में रिकवरी दर 97.46 प्रतिशत पहुंच गई है। भारत में महामारी की शुरुआत से लेकर अब तक की यह सबसे अधिक रिकवरी दर है।
महामारी की शुरूआत से जितने लोग संक्रमित हुये हैं, उनमें से 3,13,02,345 लोग कोविड-19 से पहले ही उबर चुके हैं, और पिछले 24 घंटों में 42,295 मरीज स्वस्थ हुये हैं।
पिछले 24 घंटों के दौरान भारत में 40,120 दैनिक नये मामले दर्ज किये गये।
लगातार 47 दिन से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
भारत में सक्रिय मामलों की संख्या 3,85,227 दर्ज की गई है। सक्रिय मामले अब देश के कुल पॉजिटिव मामलों का 1.20 प्रतिशत रह गये हैं, जो मार्च 2020 के बाद अब तक की सबसे कम दर है।
देश में जांच क्षमता को लगातार बढ़ाया जा रहा है, देश में पिछले 24 घंटों के दौरान कुल 19,70,495 जांचें की गईं। आमूल रूप से भारत ने अब तक 48.94 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 2.13 प्रतिशत और दैनिक पॉजिटिविटी दर आज 2.04 प्रतिशत रही। दैनिक पॉजिटिविटी दर पिछले 18 दिनों से तीन प्रतिशत से नीचे कायम है और 67 दिनों से लगातार पांच प्रतिशत से कम पर बनी हुई है।